title: Nairobi
text: Nairobi ye una ciudat kenyata, a capital de Kenya y a ciudat con mayor población d'o país y de l'Africa oriental. A más, ye a quarta ciudat africana por cantidat de población.
  
  A suya población yera de 3.138.205 habitants en o 2010, en una superficie de 684 km², con una densidat de población de 4.588,01 hab/km².
  
  Cheografía 
  Nairobi ye situato en l'interior de Kenya, a una altaria meya de 1.661 metros sobre o ran d'a mar, y a man d'a Gran Val d'o Rift.
  
  En os días claros ye posible veyer dende a ciudat o monte Kenya y o Kilimanjaro.
  
  Esporte 
  O fútbol ye l'esporte más popular y más practicato. Dentre os equipes de fútbol bi ha de destacar dos: os AFC Leopards y o Gor Mahia, os dos equipes con más victorias en a Kenyan Premier League, a primera división kenyata, atros equipes de Nairobi que chugan en a primera división son o Mathare United y o Tusker FC.
  
  Instalacions esportivas 
  
  A instalacion esportiva más important de Nairobi ye o Moi International Sports Centre un complexo esportivo que tién un estadio de 60.000 espectadors, un poliesportivo y una piscina ta 5.000 presonas cadagún. Bi ha atras instalacions como l'Estadio Nacional Nyayo utilizato en l'actualidat ta partitos de fútbol y prebas d'atletismo y l'estadio Ciudat de Nairobi ta acontecimientos esportivos y atros escaimientos dica 15.000 espectadors.
  
  Localidatz achirmanatas 
    Denver (Colorado, Estaus Unius).
  
  Vinclos externos 
  
    www.Nairobi.City.org, a pachina web municipal.
  
  Nairobi